钦定古今图书集成/明伦汇编/氏族典/第393卷 > 李格非
## 钦定古今图书集成/明伦汇编/氏族典/第393卷 > 李格非

按《宋史李格非传》：“格非字文叔，济南人。登进士第，调
冀州司户参军，入补太学录，再转博士。以文章受知
于苏轼。尝著《洛阳名园记》，谓洛阳之盛衰，天下治乱
之候也。其后洛阳陷于金，人以为知言。通判广信军，
召为校书郎，迁著作佐郎，礼部员外郎，提点京东刑
狱，以党籍罢卒。格非工于词章，妻王氏，拱辰孙女，亦”
善文。女清照诗文尢有称于时。嫁赵挺之之子明诚，
自号“易安居士。”